Blogs+til+diskussion

En blog er en hjemmeside, som en person har ejerskab over og ’blogger’ på. At’ blogge’ kommer fra sammentrækningen af ordet web-logge. Bloggen er altså en logbog, hvor man selv bestemmer indholdet, og som derfor i sagens natur kan omhandle alt fra kageopskrifter til et mere dagbogorienteret indhold. I læringssammenhænge bruges bloggen ofte til refleksion over læring. Medstuderende har som fx i en wiki mulighed for at skrive en kommentar til indlæggende i bloggen, men de kan ikke ændre, slette eller tilføje i det, der er skrevet af bloggeren.
 * Blogs til diskussion**

Blogs kan benyttes af undervisere, der på sin blog kort opsummerer dagens lektion, reflekterer over de lærendes reaktion herpå og evt. kommer med en provokerende udmelding, der skal debatteres som en del af lektionen. Underviseren lader det herefter gå på skift, hvem af de lærende, der skal tage bolden op og besvare indlægget med enten en tilkendegivelse af for eller imod med begrundelse. Alle lærende skal dog have læst indlægget til næste time, hvor der debatteres videre.
 * Hvem kan anvende det, og hvordan kan det anvendes?**

**Med hvilket formål kan det anvendes?** Formålet her er at fremme diskussionen af faglige emner i klassen – både skriftligt og mundtligt.

**Hvad kan effekten være?** Effekten er at de lærende fastholdes i de faglige diskussioner også uden for selve timerne – det lærte kan altså i højere grad rodfæstes.

**Hvad kræver det i form af igangsættelse?** Det kræver oprettelse af blog af underviser (fx www.blogspot.com) og plan for hvem, der skal kommentere hvornår.